Nam Joo Hyuk. Nam Joo Hyuk (koreyscha: 남 주혁, 1994-yil 22-fevralda tugʻilgan) — Janubiy Koreyalik aktyor va model. U “Sen kimsan: Maktab 2015” (2015), “Ogʻir atletika parisi Kim Bok Ju” (2016), “Daryo xudosining kelini” (2017) teleseriallaridagi rollari bilan mashhur. Biografiya. Nam Joo Hyuk 1994-yil 22-fevralda Koreya Respublikasining Pusan shahrida tugʻilgan. Balandligi 1,88. U oilada yagona farzand. Karyera. 2013-yilda Nam Joo Hyuk SONGZIO Hommening bahor/yoz kolleksiyasi uchun model sifatida debyut qildi. 2014-yilda u Akdong Musician duetining kliplarida suratga tushgan, soʻngra “Kichik suv parisi” serialida kichik rolda aktyor sifatida debyut qilgan. 2015-yilda u “Kimsan: Maktab 2015” doramasida rol oʻynadi. 2016-yilda u “Tuzoqdagi pishloq” va “Qizil yurak: Ryeo” seriallarida ikkinchi darajali rollarni ijro etgan. Oʻsha yili u “Ogʻir atletika parisi Kim Bok Ju” serialida rol oʻynadi. 2017-yilda u “Daryo xudosining kelini” romantik fantastik dramasida rol oʻynadi. 2018-yilda u “Ansi qalʼasi” tarixiy filmida debyut qildi. 2018-yilning boshida Syuzi va Nam Joo Hyuk MBCning yangi doramasi “Come Hug Me”da bosh rollarni taklif qilishganini ma’lum qilishdi. Biroq, 23-fevral kuni Syuzi va Nam Joo Hyuk taklifni rad etishga qaror qilishdi. Maʼlumotlarga koʻra, Syuzi birinchi boʻlib loyiha rejissorlarini rad etgan va Nam Joo Hyuk qizdan koʻp oʻtmay oʻz qarorini qabul qilgan. Biroq 2020-yilda “Startup” dramasi 17-oktabrda chiqdi, unda bosh rollarda Be Su Ji (Suzzi) va Nam Joo Hyuk oʻynagan. “Startap” shu kungacha eng yuqori tomoshabin reytingini oldi. Nielsen Korea maʼlumotlariga koʻra, drama milliy miqyosda oʻrtacha 4,3% va 5,0% reytingga ega boʻlib, shou uchun yangi eng yaxshi natijani oʻrnatdi. Shaxsiy hayoti. Aktyorning birinchi muhabbati oʻrta maktabda boʻlgan. Aktyor 3 yil davomida ismi matbuotda oshkor etilmagan qiz bilan uchrashdi. Nam Joo Hyuk ham ajralish sabablari haqida gapirmaslikni afzal koʻradi. 2017-yilning 24-aprelida Nam Joo Hyuk agentligi uning model va aktrisa Li Sung Kyung bilan munosabatda ekanligini tasdiqladi, u bilan “Tuzoqdagi pishloq” va “Ogʻir atletika perisi Kim Bok Ju” dramalarida ishlagan. Ammo 2017-yil 18-avgustda er-xotin ajrashgani maʼlum boʻldi. Sababi – munosabatlarga vaqt qolmayotgani va juda qattiq ish jadvallari edi.